**DĖL LĖŠŲ SKYRIMO**

2019 m. rugpjūčio 29 d. Nr. DĮV-685

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 ir 5.2 papunkčiais ir atsižvelgdamas į Asociacijos sporto klubo „Šilalės futbolas“ pirmininko 2019 m. birželio 25 d. prašymą „Dėl lėšų skyrimo“, Asociacijos sporto klubo „Šilalės futbolas“ pirmininko 2019 m. rugpjūčio 26 d. prašymą „Dėl dalinio finansavimo“, K. A., gyvenančio Dariaus ir Girėno g., Šilalės mieste, 2019 m. rugpjūčio 9 d. prašymą, Šilalės krašto neįgaliųjų sąjungos valdybos narės 2019 m. rugpjūčio 12 d. prašymą ir D. L gyvenančio Medvėgalio g., Šilalės mieste, 2019 m. gegužės 17 d. prašymą „Dėl paramos suteikimo“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 3 190,0 Eur:

1.1. Asociacijai sporto klubui „Šilalės futbolas“ – 1 500,0 (padengti dalyvavimo Europos mažojo futbolo čempionų lygos varžybose, kuris vyks 2019 m. rugsėjo 5-8 dienomis Slovėnijoje, Mariborės mieste, sportininkų apgyvendinimo bei transporto išlaidų dalį);

1.2. Lietuvos galiūnų federacijai – 700,0 Eur (padengti K. A., gyvenančiam Dariaus ir Girėno g., Šilalės mieste, pasiruošimo Lietuvos galiūnų treniruočių bazėje artėjančiam sezonui (Baltijos ir Europos šalių miestuose) išlaidų dalį);

1.3. Šilalės krašto neįgaliųjų sąjungai – 690,0 Eur (padengti vykimo į respublikinę neįgaliųjų šventę „Tau Vilniau!“ vyksiančią 2019 m. rugsėjo 1 d. Vilniuje kelionės išlaidoms);

1.4. Lietuvos svarsčių kilnojimo federacijai – 300,0 Eur (padengti D. L., gyvenančiam Medvėgalio g., Šilalės mieste, kuris dalyvavo UKL Europos svarsčių kilnojimo čempionate 2019 m. birželio 1 d. Vokietijoje, pragyvenimo, kelionės kompensavimo bei startinio varžybų mokesčio išlaidas).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą (neviešinant asmens duomenų) Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (Herkaus Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius